Babelscape/SREDFM huggingface dataset:
भालू

भालू या रीछ (Bear), जिसका वैज्ञानिक नाम उरसीडे (Ursidae) है, स्तनधारी प्राणियों के मांसाहारी गण का एक जीववैज्ञानिक कुल है। हालाँकि इसकी सिर्फ आठ ज्ञात जातियाँ हैं, इसका निवास पूरी दुनिया में बहुत ही विस्तृत है। यह एशिया, यूरोप, उत्तर अमेरिका और दक्षिण अमेरिका के महाद्वीपों में पाया जाता है। देखने में, सभी भालुओं के आम लक्षणों में बड़ा शरीर, मोटी टाँगे व बाज़ू, लम्बा बुक्क (नाक), पूरे बदन पर घने बाल और पाँव में सख़्त नाख़ून शामिल हैं। ध्रुवीय भालू (पोलर बेयर) अधिकतर मांस-मछली ही खाता है और बड़ा पांडा (जायंट पांडा) सिर्फ़ बांस के पत्ते-टहनियाँ खाता है, लेकिन भालुओं की अन्य छह जातियाँ सर्वाहारी होती हैं और मांस और वनस्पति दोनों खाती हैं।
वामदेव शास्त्री

right|thumb|300px|वामदेव शास्त्री
वामदेव शास्‍त्री अथवा डेविड फ्राली (१९५०-) वैदिक परम्परा के प्रमुख बुद्धिजीवी हैं। वह फल ज्योतिष और आयुर्वेद दोनों में प्रवीण हैं। अमेरिका के साण्टा फे नगर से वह अमेरिकन वैदिक इन्स्टीट्यूट नामी संस्था चलाते हैं। 

वह मूलतः अमेरिकी हैं और उन्होंने हिन्दू धर्म अपना लिया है।
गोपीनाथ कविराज

महामहोपाध्याय श्री गोपीनाथ कविराज (7 सितम्बर 1887 - 12 जून 1976) संस्कृत के विद्वान और महान दार्शनिक थे। १९१४ में पुस्तकालयाध्यक्ष से आरम्भ करते हुए वे १९२३ से १९३७ तक वाराणसी के शासकीय संस्कृत महाविद्यालय के प्राचार्य रहे। इस कालावधि में वे सरस्वती भवन ग्रन्थमाला के सम्पादक भी रहे। 

गोपीनाथ कविराज बंगाली थे और इनके पिताजी का नाम वैकुण्ठनाथ बागची था। आपका जन्म ब्रिटिश भारत के ग्राम धमरई जिला ढाका (अब बांग्लादेश) मे हुआ था। उनका जन्म प्रतिष्ठित बागची घराने मे हुआ था और "कविराज" उनको सम्मान में कहा जाता था। उनकी प्रारम्भिक शिक्षा-दीक्षा श्री मधुसूदन ओझा एवं शशिधर "तर्क चूड़ामणि" के निर्देशन में जयपुर मे प्रारंभ हुई।

महामहोपाध्याय पं॰ गोपीनाथ कविराज वर्तमान युग के विश्वविख्यात भारतीय प्राच्यविद् तथा मनीषी रहे हैं। इनकी ज्ञान-साधना का क्रम वर्तमान शताब्दी के प्रथम दशक से आरम्भ हुआ और प्रयाण-काल तक अबाधरूप से चलता रहा। इस दीर्घकाल में उन्होंने प्राच्य तथा पाश्चात्य ज्ञान-विज्ञान की विशिष्ट चिन्तन पद्धतियों का गहन अनुशीलन कर, दर्शन और इतिहास के क्षेत्र में जो अंशदान किया है उससे मानव-संस्कृति तथा साधना की अंतर्धाराओं पर नवीन प्रकाश पड़ा है; नयी दृष्टि मिली है।

उन्नीसवीं शती के धार्मिक पुनर्जागरण और बीसवीं शती के स्वातन्त्र्य-आन्दोलन से अनुप्राणित उनकी जीवन-गाथा में युगचेतना साकार हो उठी है। प्राचीनता के सम्पोषक एवं नवीनता के पुरस्कर्ता के रूप में कविराज महोदय का विराट् व्यक्तित्व संधिकाल की उन सम्पूर्ण विशेषताओं से समन्वित है, जिनसे जातीय-जीवन प्रगति-पथ पर अग्रसर होने का सम्बल प्राप्त करता रहा है।

तांत्रिक वाङ्मय में शाक्त दृष्टि  के लिए उन्हें सन् १९६४ में साहित्य अकादमी पुरस्कार (संस्कृत) से सम्मानित किया गया।
मायावती

मायावती (जन्मः भारांग पौष 25, 1877 / ग्रेगोरी कैलेण्डर: जनवरी 25, 1956;) एक भारतीय राजनीतिज्ञ है, और चार बार उत्तर प्रदेश की मुख्यमंत्री रही है।
वह बहुजन समाज पार्टी (बसपा) की राष्ट्रीय अध्यक्ष है, जो भारतीय समाज के सबसे कमजोर वर्गों - बहुजनों या अनुसूचित जातियों और अनुसूचित जनजातियों, अन्य पिछड़ा वर्ग और पान्थिक अल्पसंख्यकों के जीवन में सुधार के लिए सामाजिक परिवर्तन के एक मंच पर केन्द्रित है।
बहुजन समाज पार्टी

बहुजन समाज पार्टी (अंग्रेजी: Bahujan Samaj Party; लघुरूप: बसपा) सार्वभौमिक न्याय, स्वतंत्रता, समानता और भाईचारे के सर्वोच्च सिद्धांतों की सोच वाला, भारत का एक राष्ट्रीय राजनीतिक दल है। इसका गठन मुख्यत: एक क्रांतिकारी सामाजिक और आर्थिक आंदोलन के रूप में काम करने के लिए किया गया है जो भारत को एक सम्पूर्ण प्रभुत्व सम्पन्न, समाजवादी, धर्मनिरपेक्ष, लोकतंत्रात्मक गणराज्य बनाने के लिए तथा उसके समस्त नागरिकों को सामाजिक, आर्थिक और राजनीतिक न्याय, विचार, अभिव्यक्ति, विश्वास, धर्म और उपासना की स्वतन्त्रता, प्रतिष्ठा और अवसर की समानता दिलाने, उनमें व्यक्ति की गरिमा और राष्ट्र की एकता और अखण्डता सुनिश्चित करने वाली बंधुता बढाने के लिए कार्य करती है जैसा भारतीय संविधान की प्रस्तावना में वर्णित है। इसका गठन मुख्यत: भारतीय जाति व्यवस्था के अन्तर्गत सबसे नीचे माने जाने वाले बहुजन, जिसमें अनुसूचित जाति, अनुसूचित जनजाति और अल्पसंख्यक शामिल हैं, ऐसे समाज का प्रतिनिधित्व करने के लिए किया गया था, जिनकी जनसंख्या भारत देश में 85% है। इस दल का दर्शन बाबासाहेब आम्बेडकर के मानवतावादी दर्शन व बौद्ध दर्शन से प्रेरित है।
शुक्र

शुक्र (Venus), सूर्य से दूसरा ग्रह है और प्रत्येक 224.7 पृथ्वी दिनों मे सूर्य परिक्रमा करता है। ग्रह का नामकरण प्रेम और सौंदर्य की रोमन देवी पर हुआ है। चंद्रमा के बाद यह रात्रि आकाश में सबसे चमकीली प्राकृतिक वस्तु है। इसका आभासी परिमाण -4.6 के स्तर तक पहुँच जाता है और यह छाया डालने के लिए पर्याप्त उज्जवलता है। चूँकि शुक्र एक अवर ग्रह है इसलिए पृथ्वी से देखने पर यह कभी सूर्य से दूर नज़र नहीं आता है: इसका प्रसरकोण 47.8 डिग्री के अधिकतम तक पहुँचता है। शुक्र सूर्योदय से पहले या सूर्यास्त के बाद केवल थोड़ी देर के लिए ही अपनी अधिकतम चमक पर पहुँचता है। यहीं कारण है जिसके लिए यह प्राचीन संस्कृतियों के द्वारा सुबह का तारा या शाम का तारा के रूप में संदर्भित किया गया है।

शुक्र एक स्थलीय ग्रह के रूप में वर्गीकृत है और समान आकार, गुरुत्वाकर्षण और संरचना के कारण कभी कभी उसे पृथ्वी का "बहन ग्रह" कहा गया है। शुक्र आकार और दूरी दोनों में पृथ्वी के निकटतम है। हालांकि अन्य मामलों में यह पृथ्वी से एकदम अलग नज़र आता है। शुक्र सल्फ्यूरिक एसिड युक्त अत्यधिक परावर्तक बादलों की एक अपारदर्शी परत से ढँका हुआ है। जिसने इसकी सतह को दृश्य प्रकाश में अंतरिक्ष से निहारने से बचा रखा है। इसका वायुमंडल चार स्थलीय ग्रहों में सघनतम है और अधिकाँशतः कार्बन डाईऑक्साइड से बना है। ग्रह की सतह पर वायुमंडलीय दबाव पृथ्वी की तुलना में 92 गुना है। 735 K (462°C,863°F) के औसत सतही तापमान के साथ शुक्र सौर मंडल मे अब तक का सबसे तप्त ग्रह है। कार्बन को चट्टानों और सतही भूआकृतियों में वापस जकड़ने के लिए यहाँ कोई कार्बन चक्र मौजूद नही है और ना ही ज़ीवद्रव्य को इसमे अवशोषित करने के लिए कोई कार्बनिक जीवन यहाँ नज़र आता है। शुक्र पर अतीत में महासागर हो सकते हैलेकिन अनवरत ग्रीनहाउस प्रभाव के कारण बढ़ते तापमान के साथ वह वाष्पीकृत होते गये होंगे | पानी की अधिकांश संभावना प्रकाश-वियोजित (Photodissociation) रही होने की, व, ग्रहीय चुंबकीय क्षेत्र के अभाव की वजह से, मुक्त हाइड्रोजन सौर वायु द्वारा ग्रहों के बीच अंतरिक्ष में बहा दी गई है।शुक्र की भूमी बिखरे शिलाखंडों का एक सूखा मरुद्यान है और समय-समय पर ज्वालामुखीकरण द्वारा तरोताजा की हुई है। 2020 में हुए दूरदर्शी शोध में इसके वायुमंडल में फोस्फिन गैस के होने के प्रमाण मिले जिससे शुक्र पर जीवन की संभावना को पुनः परिकल्पित किया जा रहा है।
राम स्वरूप

right|thumb|200px|राम स्वरूप
राम स्वरूप (1920-26 दिसंबर, 1998) वैदिक परम्परा के प्रमुख बुद्धिजीवी थे। उनके लेखन ने सीता राम गोयल और अन्य कई लेखको को प्रभावित किया।
विवेक मुशरान

विवेक मुशरान भारतीय हिन्दी फ़िल्म अभिनेता हैं। इन्होंने अपने अभिनय के सफर की शुरुआत 1991 में की थी। इनकी पहली हिन्दी फ़िल्म सौदागर थी, जो लोगों द्वारा काफी पसंद की गई थी। इसके बाद यह कई सारे फ़िल्मों में नजर आने लगे, जिसमें राम जाने, सातवाँ आसमान आदि फ़िल्में हैं। इनमें सचिन द्वारा निर्देशित फ़िल्में भी हैं, जैसे ऐसी भी क्या जल्दी है, "फ़र्स्ट लव लेटर" और अंजाने आदि।

इन्होंने कई फ़िल्मों में कार्य किया है, पर साथ ही साथ कई टीवी चैनलों में भी दिखाई देते रहते हैं। इनमें स्टार प्लस पर प्रसारित होने वाला धारावाहिक सोनपरी, ज़ी टीवी में "किट्टी पार्टी", सोनी में "भास्कर भारती" और दूरदर्शन में "दिल-ए-नादान" आदि है।
जगदम्बिका पाल

जगदम्बिका पाल उत्तर प्रदेश के भूतपूर्व मुख्यमंत्री थे। वह भारतीय जनता पार्टी के एक नेता हैं। वर्तमान समय में वह लोकसभा के सदस्य हैं। 
लोकसभा डुमरियागंज के सांसद प्रत्याशी भी हैं।
जनता दल

जनता दल भारत में एक राजनीतिक दल है।

श्रेणी:भारत के राजनीतिक दल
भारतीय लोक दल

भारतीय लोक दल भारत में सत्तर के दशक में बना एक राजनैतिक दल था। यह १९७४ में बना था। जिसके संस्थापक चौधरी चरण सिंह
थे। इस दल का विलय जनता पार्टी में हो गया था
राजनाथ सिंह

राजनाथ सिंह (जन्म १० जुलाई, १९५१ वाराणसी, उत्तर प्रदेश, भारत) भारत के एक प्रमुख राजनीतिज्ञ और वर्तमान में भारत के रक्षा मंत्री हैं। वर्तमान में राजनाथ सिंह लखनऊ से सांसद हैं। वे पूर्व भारत के गृह मंत्री रह चुके है तथा वर्तमान सत्ता दल भारतीय जनता पार्टी के पूर्व अध्यक्ष हैं। वह पहले भाजपा के युवा स्कंध के और भाजपा की उत्तर प्रदेश (जो उनका गृह राज्य भी है), ईकाई के अध्यक्ष थे। प्रारंभ में वे भौतिकी के व्याख्याता थे, कर्म भूमि मीरजापुर रही पर, शीघ्र जनता पार्टी से जुड़ने के लिए उन्होंने राष्ट्रीय स्वयंसेवक संघ से अपने दीर्घ संबंधों का उपयोग किया, जिसके कारण वे उत्तर प्रदेश में कई पदों पर विराजमान हुए। राजनाथ सिंह 17 वीं लोकसभा में भाजपा के उपनेता हैं | राजनाथ सिंह भारत के वर्रतमान रक्षा मंत्री हैं।
राम प्रकाश गुप्ता

अंगूठाकार|राम प्रकाश गुप्ता

राम प्रकाश गुप्ता (जन्म: २६ अक्टूबर १९२३- १ मई २००४) उत्तर प्रदेश के मुख्यमंत्री और मध्य प्रदेश के राज्यपाल थे। वह भारतीय जनता पार्टी के एक नेता हैं। इनका जन्म स्थान झाँसी है।

वह उत्तर प्रदेश के उपमुख्यमंत्री भी रह चुके हैं जब चौधरी चरण सिंह ने १९६७ में गैर कांग्रेस दलों को एकीकृत करके सरकार बनायीं थी। वे १९७७ जनता पार्टी की सरकार में उद्योग मंत्री रहे चुके हैं।
जॉन अब्राहम

जॉन अब्राहम (जन्म 17 दिसम्बर 1972) एक भारतीय अभिनेता और पूर्व मॉडल हैं जो बॉलीवुड की फिल्मों में दिखाई देते हैं।

कई विज्ञापनों और कंपनियों के लिए मॉडलिंग करने के बाद, अब्राहम ने "जिस्म" (2003) से अपना फ़िल्मी सफ़र प्रारंभ किया, जिसने उन्हें फ़िल्मफेयर सर्वश्रेष्ठ नवागत पुरस्कार नामांकन दिलाया। इसके बाद उन्हें अपनी पहली व्यावसायिक सफलता "धूम" (2004) के द्वारा मिली उन्हें नकारात्मक भूमिका के लिए दो फ़िल्म फेयर नामांकन प्राप्त हुए, "धूम" और फिर "जिंदा" (2006) में बाद में वह एक बड़ी महत्वपूर्ण सफल फिल्म "वाटर" (2005) में दिखाई दिए। 2007 में फ़िल्म "बाबुल" के लिए उनका नामांकन फ़िल्म फेयर सर्वश्रेष्ठ सहायक की श्रेणी में किया गया।
कमल हासन

कमल हासन (जन्म 7 नवम्बर 1954 को परमकुडी, मद्रास राज्य, भारत में) एक भारतीय फ़िल्म अभिनेता, पटकथा लेखक और फ़िल्म निर्माता, भारतीय सिनेमा के प्रमुख, किरदार को जीने वाले अभिनेताओं में से एक माने जाते हैं। कमल हासन, राष्ट्रीय फ़िल्म पुरस्कार और फ़िल्मफ़ेयर पुरस्कार सहित कई भारतीय फ़िल्म पुरस्कारों के विजेता के तौर पर जाने जाते हैं और उन्हें सर्वश्रेष्ठ विदेशी भाषा फ़िल्म के लिए अकादमी पुरस्कार प्रतियोगिता में भारत द्वारा प्रस्तुत सर्वाधिक फिल्मों वाले अभिनेता होने का गौरव प्राप्त है। अभिनय और निर्देशन के अलावा, वे एक पटकथा लेखक, गीतकार, पार्श्वगायक और कोरियोग्राफर हैं। उनकी फ़िल्म निर्माण कंपनी, राजकमल इंटरनेशनल ने उनकी कई फ़िल्मों का निर्माण किया। कमल हासन ने अपने 63वें जन्मदिन पर एक ऐप लॉन्च किया, जिसका नाम है 'मय्यम व्हिसल'. इसका मतलब है 'सेंटर (केंद्र) व्हिसल'।

एक बाल कलाकार के रूप में कई परियोजनाओं के बाद, नायक के रूप में कमल हासन को सफलता, 1975 की नाटकीय फ़िल्म अपूर्व रागंगल से मिली, जिसमें उन्होंने एक उम्र में बड़ी महिला के साथ प्यार करने वाले अक्खड़ युवा की भूमिका निभाई थी। 1982 की फ़िल्म मून्राम पिरइ हेतु उन्होंने एक निष्कपट स्कूल शिक्षक के किरदार में अपने अभिनय के लिए पहली बार भारतीय राष्ट्रीय फ़िल्म पुरस्कार प्राप्त किया, जो अपनी याद्दाश्त खोने वाली बच्चों जैसी युवती की देखभाल करता है। मणि रत्नम की गॉड-फ़ादरनुमा "नायकन" (1987) फ़िल्म में विशेष रूप से उनके अभिनय की सराहना हुई, जिसे "टाइम" पत्रिका ने सदाबहार सर्वश्रेष्ठ फ़िल्मों में से एक होने का दर्जा दिया। तब से उन्होंने कई उल्लेखनीय फ़िल्मों में, यथा उन्हीं की निर्मिती "हे राम" तथा "वीरुमांडी" और साथ ही, दस विभिन्न भूमिकाओं में अभिनीत सर्वश्रेष्ठ कृति "दशावतारम" में काम किया।
कैथी

thumb|300px|कैथी में अंकों की जानकारी|पाठ=
thumb|right|300px|thumb|right|कैथी लिपि का हस्तलिखित रूप

कैथी एक ऐतिहासिक लिपि है जो मध्यकालीन भारत में प्रमुख रूप से उत्तर-पूर्व और उत्तर भारत में काफी बृहत रूप से प्रयोग की जाती थी। खासकर आज के उत्तर प्रदेश एवं बिहार के क्षेत्रों में इस लिपि में वैधानिक एवं प्रशासनिक कार्य किये जाने के भी प्रमाण पाये जाते हैं 
।। इसे "कयथी" या "कायस्थी", के नाम से भी जाना जाता है। पूर्ववर्ती उत्तर-पश्चिम प्रांत, मिथिला, बंगाल, उड़ीसा और अवध में। इसका प्रयोग खासकर न्यायिक, प्रशासनिक एवं निजी आँकड़ों के संग्रहण में किया जाता था।
असरानी

असरानी एक हिन्दी फिल्म हास्य अभिनेता हैं।इनका जन्म 1 जनवरी 1941 को जयपुर में हुआ था।
कैम्ब्रिज विश्वविद्यालय

कैम्ब्रिज विश्वविद्यालय (औमतौर पर केंब्रिज) इंग्लैंड के कैम्ब्रिज शहर में स्थित एक विश्वविद्यालय है। यह अंग्रेजीभाषी देशों में दूसरा सबसे पुराना और यूरोप में चौथा सबसे पुराना विश्वविद्यालय है। वर्तमान समय में इसके साथ 31 कॉलेज, 100 विभाग, फैकल्टीज और सिंडिकेट और 6 स्कूल संबद्ध हैं। इसमें 17000 छात्र एनरोल हैं, जिनमें 120 विभिन्न देशों के 1000 अंतरराष्ट्रीय छात्र शामिल हैं।

1209 में शहरवासियों से हुए विवाद की वजह से आक्सफोर्ड को छोड़ निकले प्रबुद्धजनों के संगठन ने इस विश्वविद्यालय की नीव रखी थी। आक्सफोर्ड और केम्ब्रिज विश्वविद्यालय को संयुक्त रूप से आक्सब्रिज कहा जाता है। बिट्रिश संस्कृति और इतिहास में घुलेमिले दोनों विश्वविद्यालय के बीच प्रतिद्वंदिता का एक लंबा इतिहास है।

अकादमिक तौर पर कैंब्रिज विश्वविद्यालय की गणना दुनिया के पांच सर्वश्रेष्ठ विश्वविद्यालयों में की जाती है। वर्ष 2009 तक इस विश्वविद्यालय की फेरहिस्त में 85 नोबल पुरस्कार विजेता शामिल हैं।
सुनील शेट्टी

सुनील शेट्टी (जन्म: 11 अगस्त, 1961) भारतीय फ़िल्मों के एक अभिनेता, निर्माता और व्यापारी हैं, जो खास कर बॉलीवुड फिल्मों में सक्रिय रहते हैं। इन्हें इस काम को करते हुए 25 साल से भी ज्यादा हो चुका है और अब तक ये 110 फिल्मों से ज्यादा फिल्मों में काम कर चुके हैं। इन्होंने सबसे ज्यादा काम मारधाड़ और हँसाने वाले फिल्मों में किया है। इन्होंने हिन्दी के साथ-साथ मलयालम, तमिल और अंग्रेजी भाषा के फिल्मों में भी काम किया है। फिल्मफेयर पुरस्कार के लिए इनका 5 बार नामांकन हो चुका है और एक बार जीत भी चुके हैं।
सलमान ख़ान

श्रेणी:विकिपीडिया सुरक्षित पृष्ठ

अब्दुल रशीद सलीम सलमान ख़ान ( उच्चारण : , जन्म : २७ दिसम्बर १९६५) एक भारतीय फ़िल्म अभिनेता हैं, जो बॉलीवुड की फिल्मों में दिखाई देते हैं। इन्होंने सन १९८८ में अभिनय की दुनिया में अपनी पहली फिल्म "बीवी हो तो ऐसी" से शुरूआत की थी। सलमान को अपनी पहली बड़ी व्यावसायिक सफलता १९८९ में रिलीज़ हुई "मैंने प्यार किया" से मिली, जिसके लिए इन्हें फिल्मफ़ेयर सर्वश्रेष्ठ नवीन पुरूष अभिनेता पुरस्कार भी दिया गया। वे बॉलीवुड की कुछ सफल फिल्मों में स्टार कलाकार की भूमिका करते रहे, जैसे "साजन" (१९९१), "हम आपके हैं कौन" (१९९४) व हम साथ साथ हैं "बीवी नं॰ 1" (१९९९) और ये ऐसी फिल्में थीं जिन्होंने उनके करियर में पाँच अलग सालों में सबसे अधिक कमाई की।

१९९९ में ख़ान ने १९९८ की फिल्म "कुछ कुछ होता है" में उनकी अतिथि-भूमिका के लिए फ़िल्मफ़ेयर सर्वश्रेष्ठ सहायक अभिनेता पुरस्कार जीता और तब से इन्होंने कई आलोचनात्मक और व्यावसायिक फिल्मों में स्टार के रूप में सफलता प्राप्त की है, जिनमें "हम दिल दे चुके सनम" (१९९९), "तेरे नाम" (२००३), "नो एन्ट्री" (२००५) और "पार्टनर" (२००७) शामिल हैं। २०१७ में "टाइगर जिंदा है" ने कमाई के मामले मे नया इतिहास बनाया इस तरह ख़ान ने खुद को हिंदी सिनेमा</ref></ref> के प्रमुख अभिनेताओं में सबसे महान अभिनेता की छवि बनाई। बाद में बनी फ़िल्में, "वांटेड" (२००९), "दबंग" (२०१०), "रेड्डी" (२०११) और "बॉडीगार्ड" (२०११) उनकी हिन्दी सिने जगत में सर्वाधिक कमाई वाली फ़िल्में रही। किक (२०१४ फिल्म) सलमान की पहली फिल्म है जो 200 करोड़ के क्लब में शामिल हुई है। किक सलमान की सातवीं फिल्म है जो 100 करोड़ से ज्यादा का बिजनेस कर चुकी है। इससे पहले 6 फिल्में 100 करोड़ क्लब में शामिल हो चुकी हैं एक था टाइगर - 198 करोड़, दबंग-2 - 158 करोड़, बॉडीगार्ड - 142 करोड़, दबंग - 145 करोड़, Ready (2011 film) - 120 करोड़, जय हो (फ़िल्म) - 111 करोड़ है।
( मुख्य सूचना सलमान ख़ान एक भारतीय अभिनेता के साथ एक गायक भी है. जिन्होंने कई सुरीली आवाजो में गाने भी गाए हैं।)
बंटी और बबली

बंटी और बबली 2005

में बनी हिन्दी भाषा की फिल्म है।
डेरा सच्चा सौदा

डेरा सच्चा सौदा आश्रमों की एक श्रृंखला है। संत मत का अनुसरण करने वाले इस आश्रम का मुख्यालय हरियाणा के सिरसा में बेगू मार्ग पर स्थित है। इसकी स्थापना सन् १९४८ में एक संत शाह मस्ताना जी ने की थी। वर्तमान में इसके प्रमुख संत गुरमीत राम रहीम सिंह हैं।

गुरमीत राम रहीम सिंह का जनम १५ अगस्त १९६७ को माता नसीब कौर और पिता मघर सिंह के यहाँ गुरूसर मोदिया गांव में हुआ था। 
25 अगस्त 2017 को पंचकूला की विशेष सीबीआई(केन्द्रीय अन्वेैषण ब्यूरो) अदालत ने डेरा प्रमुख गुरमीत राम रहीम को रेप केस में दोषी करार देते हुए 20 वर्ष की सज़ा सुनाई है|
सिवनी ज़िला

सिवनी जिले का गठन 1 नवम्बर 1956 में प्राथमिक रूप से जनजातीय बहुल जिले के रूप में किया गया।
सिवनी जिले का नाम सेओना नामक वृक्ष के नाम पर किया गया। यह वृक्ष इस जिले में बहुतायत में पाया जाता है।
इस वृक्ष का उपयोग ढोलक बनाने में किया जाता है। यह जिला सतपुड़ा पर्वत के उत्तर-दक्षिण में स्थित हैं।यह जिला इमारती लकड़ी का मुख्य स्रोत है। सागौन इस जिले में मुख्य रूप से पाया जाता है।
सिवनी जिला मुख्यालय नागपुर-वाराणसी राष्ट्रीय राजमार्ग क्रमांक 7 और जबलपुर नागपुर के बीच स्थित है।
जिले का कुल क्षेत्रफल 8758 वर्ग कि.मी.. है। ओर कुल ग्रामपंचायत 645 है। कुल ग्राम 1,599 है। 1 नगर पालिका सिवनी है नगर पंचायत 2 है लखनादौन, बरघाट । एशिया का सबसे बड़ा मिट्ठी का बांंध - 'संजय सरोवर बांध' छपारा (भीमगड,सिवनी) मे वैनगंंगा नदी पर बना है।
मोहरा

मोहरा वर्ष 1994 की हिन्दी भाषा की राजीव राय द्वारा निर्देशित एक्शन-थ्रिलर फिल्म है। फिल्म की मुख्य भूमिकाओं में अक्षय कुमार, नसीरुद्दीन शाह, सुनील शेट्टी एवं रवीना टंडन के साथ सह-अभिनेताओं में सदाशिव अमरापुरकर, परेश रावल, रज़ा मुराद एवं गुलशन ग्रोवर आदि सम्मिलित हैं। फिल्म वर्ष 1994 की दूसरी सबसे ज्यादा व्यावसायिक रूप से सफलता अर्जित करने वाली फिल्म थी। अभिनेता अक्षय कुमार, सुनील शेट्टी और परेश रावल की यह पहली फिल्म है। उनकी लोकप्रिय तिकड़ी को कई सफल फिल्मों में दोहराया गया। फिल्म की मुख्य अभिनेत्री के लिये पहले दिव्या भारती को अनुबंध किया 

जाना था लेकिन उनकी असमय मौत के पश्चात यह भूमिका रवीना टंडन

को सौंपी गई और फिल्म के लोकप्रिय संगीत 'तू चीज बड़ी है मस्त-मस्त' गीत के बाद वह 'मस्त-मस्त गर्ल' के उपनाम से मशहूर भी हुई।
सत्यार्थ प्रकाश

सत्यार्थ प्रकाश आर्य समाज का प्रमुख ग्रन्थ है जिसकी रचना महर्षि दयानन्द सरस्वती ने १८७५ ई में हिन्दी में की थी।ग्रन्थ की रचना का कार्य स्वामी जी ने उदयपुर में किया। लेखन-स्थल पर वर्तमान में सत्यार्थ प्रकाश भवन बना है। प्रथम संस्करण का प्रकाशन अजमेर में हुआ था। उन्होने १८८२ ई में इसका दूसरा संशोधित संस्करण निकाला। अब तक इसके २० से अधिक संस्करण अलग-अलग भाषाओं में प्रकाशित हो चुके हैं। 

सत्यार्थ प्रकाश की रचना का प्रमुख उद्देश्य आर्य समाज के सिद्धान्तों का प्रचार-प्रसार था। इसके साथ-साथ इसमें ईसाई, इस्लाम एवं अन्य कई पन्थों व मतों का खण्डन भी है। उस समय हिन्दू शास्त्रों का गलत अर्थ निकाल कर हिन्दू धर्म एवं संस्कृति को बदनाम करने का षड्यन्त्र भी चल रहा था। इसी को ध्यान में रखकर महर्षि दयानन्द ने इसका नाम "सत्यार्थ प्रकाश" (सत्य+अर्थ+प्रकाश) अर्थात् "सही अर्थ पर प्रकाश डालने वाला" (ग्रन्थ) रखा।
मक्का मस्जिद

thumb|देर 19वीं शब्दाती में मक्का मस्जिद
मक्का मस्जिद, हैदराबाद, भारत में सबसे पुरानी मस्जिदों में से एक है। और यह भारत के सबसे बड़ी मस्जिदों में से एक है। मक्का मस्जिद पुराने शहर हैदराबाद में एक सूचीबद्ध विरासत इमारत है, जो चौमाहल्ला पैलेस, लाद बाजार और चारमीनार के ऐतिहासिक स्थलों के नजदीक है।

मक्का मस्जिद हैदराबाद, भारत में स्थित एक मस्जिद और ऐतिहासिक इमारत है। मुहम्मद क़ुली क़ुत्ब शाह, हैदराबाद के 6वें सुलतान ने 1617 मे मीर फ़ैज़ुल्लाह बैग़ और रंगियाह चौधरी के निगरानी मे इसका निर्माण शुरू किया था। यह काम अब्दुल्लाह क़ुतुब शाह और ताना शाह के वक़्त में ज़ारी रहा और 1694 में मुग़ल सम्राट औरंग़ज़ेब के वक़्त में पूरा हुआ। कहते है कि इसे बनाने मे लगभग 8000 राजगीर और 77 वर्ष लगे।

कुतुब शाही राजवंश के पांचवें शासक मोहम्मद कुली कुतुब शाह ने इस्लाम की सबसे पवित्र जगह मक्का से लाई गई मिट्टी से बने ईंटों से इसका निर्माण शुरू किया, और उन्हें मस्जिद के केंद्रीय कमान के निर्माण में इस्तेमाल किया, इस प्रकार मस्जिद को मक्काह मस्जिद रखा गया। मोहम्मद कुली कुतुब शाह ने इस मस्जिद का निर्माण शहर के केंद्रपंथ में करके इसके आसपास शहर की योजना की थी ।
एजाज़ रसूल

एजाज रसूल मुस्लिम राजनीतिज्ञ, जिनका जन्म पंजाब के संगरूर जिले में 1908 में हुआ। वो काफी समय से मुस्लिम लीग की सदस्य रही थी लेकिन उन्होंने मौलाना अबुल कलाम आजाद के साथ मिलकर धार्मिक आधार पर अलग निर्वाचन के निर्णय का विरोध किया था। वह एकमात्र मुस्लिम संविधान सभा की सदस्या थी।,सभा मे अल्पसंख्यक उप समिति व मौलिक अधिकारों की सलाहकार समिति की सदस्य भी रही थी।
वह उत्तर प्रदेश के प्रथम विधानसभा चुनाव में हरदोई जिले की शाहाबाद(पश्चिम) विधानसभा निर्वाचन क्षेत्र से कांग्रेस के बैरन तले विधायक चुनी गई थी।
एजाज़ रसूल,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के हरदोई जिले के 176 - शाहाबाद (पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
तुलसी राम

तुलसी राम,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के बदायूँ जिले के 110 - बदायूँ (दक्षिण-पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
देव राम

देव राम,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के गाजीपुर जिले के 347 - सैदपुर विधान सभा निर्वाचन क्षेत्र से कांग्रेस की ओर से चुनाव में भाग लिया। 
वे समाज संस्तर के परोफ़ेस्सोर रहे लोगों की आवाज़ बने वे एक स्वाभिमान वेकती थे जिन्होंने अपना जीवन लोगों के सेवा में गुज़ार दिया आज सायद ऐसे कम ही ऐसे विधायक होंगे बाद में वे मंत्री भी। बने
नन्‍द कुमार देव वशिष्‍ठ

नन्‍द कुमार देव वशिष्‍ठ,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के अलीगढ़ जिले के 82 - हाथरस विधान सभा निर्वाचन क्षेत्र से कांग्रेस की ओर से चुनाव में भाग लिया। 

नन्द कुमार देव वशिस्थ गओन रुदायन के रहने वाले थे। इन्होने देश के स्वतन्त्रत्र्ता अन्दोलन मे मह्त्वपूरन योग्दन दिय था।

श्रेणी:उत्तर प्रदेश की प्रथम विधान सभा के सदस्य
श्रेणी:82 - हाथरस के विधायक
श्रेणी:अलीगढ़ के विधायक
श्रेणी:कांग्रेस के विधायक
नारायण दत्त तिवारी

नारायण दत्त तिवारी (18 अक्टूबर 1925 – 18 अक्टूबर 2018) उत्तर प्रदेश और उत्तराखण्ड (तब उत्तरांचल) के भूतपूर्व मुख्यमन्त्री थे। वह भारतीय राष्ट्रीय कांग्रेस के एक वरिष्ठ नेता थे।

वह उत्तर प्रदेश के तीन बार मुख्यमंत्री (1976-77, 1984-85, 1988-89) और उत्तराखंड के मुख्यमंत्री (2002-07) के रूप में कार्यरत थे। 1986 और 1988 के बीच, उन्होंने प्रधान मंत्री राजीव गांधी के मंत्रिमंडल में पहली बार विदेश मामलों के मंत्री और फिर वित्त मंत्री के रूप में भी कार्यरत थे। उन्होंने 2007 से 2009 तक आंध्र प्रदेश के राज्यपाल के रूप में भी रहें।
मथुरा प्रसाद त्रिपाठी

मथुरा प्रसाद त्रिपाठी,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के फर्रूखाबाद जिले के 228 - छिबरामऊ विधान सभा निर्वाचन क्षेत्र से कांग्रेस की ओर से चुनाव में भाग लिया। 

Mathura Prasad tripathi was belong to atirajpur village of district kannauj previously it was farrukhabad district .he was inspired by mahatma Ghandhi and also involved in many movements of independence and also arrested by British police many times. The name of his mother was janki Prasad and two daughters Tara devi shukla and Vijay Laxmi dubey respectively. 

He was elected as MLA from congress first time just after independence .
राम प्रसाद नौ‍टियाल

राम प्रसाद नौ‍टियाल,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के गढ़वाल जिले के 8 - लैंस डाउन (पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया।
राम शंकर द्विवेदी

राम शंकर द्विवेदी,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के रायबरेली जिले के 172 - रायबरेली डलमऊ (उत्‍तर) विधान सभा निर्वाचन क्षेत्र से कांग्रेस की ओर से चुनाव में भाग लिया। ओर भारी मतो से जीत हाशील की। राम शंकर द्विवेदी आज़ादी के पहले काफ़ी दीनो तक जिला कांग्रेस कमेटी के मनत्री रहे, उन्होंने आज़ादी के अंदोलन मे भी बढ चढ के भाग लिआ। श्री राम शंकर द्विवेदी आजादी के अंदोलन में पंडित जवाहरलाल नेहरू के साथ रायबरेली और नैनी जेल में बंद थे। १ ९ ५२ से १ ९ ५६ तक वो सतांव केँ पहले विदेहक रहै। १ ९ ६१ से १ ९ ६३ तक जिला परिषद के आद्याक्ष रहे। भारत की आजादी के बाद जब पँ जवाहर लाल नेहरू रायबरेली आए, तो उन्होंने राम शंकर दीवेडी और माता प्रसाद मिश्रा को बुलाया और उन्होंने कहा कि आप सभी ने देश के लिए बहुत कुछ किया है, मुझे बताइए कि आपको क्या चाहिए। तब वो बोले हम अपने देश की सेवा हमेशा करेंगे। हम आपके साथ हैं

जब पहला विधनसभा चुनाव हुआ, mr नेहरू ने उन्हें विदेहक टिकट दिया और वे बहुत से वोटों से जीते 

श्रेणी:उत्तर प्रदेश की प्रथम विधान सभा के सदस्य
श्रेणी:172 - रायबरेली डलमऊ (उत्‍तर) के विधायक
श्रेणी:रायबरेली के विधायक
श्रेणी:कांग्रेस के विधायक
मुहम्मद फारूक चिश्ती

मुहम्‍मद फारूक चिश्‍ती (१९०१ - १९६८) , भारत के स्वतन्त्रता संग्राम सेनानी तथा राजनेता थे। वे उत्तर प्रदेश की प्रथम विधान सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के देवरिया जिले के देवरिया (उत्‍तर पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया। तीन बार विधायक रहे फारूक, महात्मा गांधी और जवाहरलाल नेहरू के बहुत करीबी रहे।

रेलवे स्टेशन रोड निवासी मौलवी मुहम्मद इस्माइल के छोटे बेटे मुहम्मद फारूक चिश्ती का जन्म 1901 में हुआ। उनके पिता बैरिस्टर मौलवी मुहम्मद इस्माइल मछलीशहर, जौनपुर में जन्मे, कैम्ब्रिज विश्वविद्यालय से वक़ालत करने के बाद भारत लौटे तो देवरिया बस गए। फ़ारूक़ का परिवारवालों ने किंग एडवर्ड स्कूल (अब राजकीय इंटर कॉलेज) में दाखिला कराया। शुरुआती तालीम के दौरान ही ये देश को आजाद कराने के आंदोलनो में हिस्सा लेने लगे। चौरी चौरा कांड मे इनका नाम आया जिसके चलते हेडमास्टर अख्तर आदिल ने दूसरी जगह पढ़ाने के लिए भेजने का मशविरा दिया, ताकि अंग्रेजों की कार्यवाही से बच सके। इसके बाद इलाहाबाद गए, जहां फारूक को छात्रों की पहली सफल हड़ताल कराने का श्रेय है। उसी दरम्यान महात्मा गांधी के संपर्क में आए और उनके के बहुत करीबी हो गए।

उसके बाद गांधी और नेहरू जब भी देवरिया जिले में आए तो रेलवे स्टेशन रोड स्थित चिश्ती हाउस में रुके। जंग-ए-आजादी के अहम किरदार और महात्मा गांधी के करीबी मौलाना मज़हरुल हक़ की कोशिशों के बाद उनके बड़े भाई हामिद चिश्ती ने अंग्रेजों का साथ छोड़ा और आज़ादी की लड़ाई में शामिल हो गए और फिर कई बार कार्यवाही मे जेल भी गए। इसके चलते आजादी के दीवानों के लिए चिश्ती हाउस ठिकाना हो गया।

मुहम्मद फारूक चिश्ती ने प्रथम विश्वयुद्ध के दौरान अंग्रेजी हुकूमत के खिलाफ बिगुल फूंक दिया। इन्होंने मुहम्मद अली जिन्ना की तरफ से पाकिस्तान के गृह मंत्री के पद का प्रस्ताव लेकर आए सलेमपुर के राजा को बैरंग लौटा दिया, कहा कि मुस्लिम लीग का टिकट नहीं, बल्कि देश की आजादी चाहिए। 

उत्तर प्रदेश में 1950 में चार विधानसभा क्षेत्रों में उपचुनाव हुए, जिसमें कांग्रेस के देवरिया में फारूक चिश्ती जीत हासिल कर सके। इसके अलावा 1952 में आम चुनाव में जीते और 1957 में भी विजयी हुए, लेकिन 1962 में पराजित हो गए। 1967 में तीसरी बार विधायक बने। 1968 में उनका इंतकाल हो गया।
शिवराम राय

शिवराम राय,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के331 - सदर (आजमगढ़) उत्‍तर विधान सभा निर्वाचन क्षेत्र से कांग्रेस की ओर से चुनाव में भाग लिया।
हरगोविन्‍द पन्‍त

हरगोविन्‍द पन्‍त,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के अल्‍मोड़ा जिले के 12 - रानीखेत विधान सभा निर्वाचन क्षेत्र से कांग्रेस की ओर से चुनाव में भाग लिया। 

पंडित हर गोविन्द पन्त देश की संविधान सभा के सदस्य थे । वे एक स्वतंत्रता सेनानी थे । वे उत्तर प्रदेश विधान सभा के पहले उप सभापति भी रहे तथा वे अल्मोड़ा से सांसद भी रहे । उनके द्वारा कुमाऊ परिषद् का गठन किया गया था ।
अमोला देवी

अमोला देवी,भारत के उत्तर प्रदेश की दूसरी विधानसभा सभा में विधायक रहीं। 1957 उत्तर प्रदेश विधान सभा चुनाव में इन्होंने उत्तर प्रदेश के प्रतापगढ़ जिले के 306 - अठेहा विधान सभा निर्वाचन क्षेत्र 
वर्तमान 244 रामपुरखास वि0स0 से 
कांग्रेस की ओर से चुनाव में भाग लिया।
केटी इकबाल

खतीजा इकबाल (केटी इकबाल) एक अभिनेत्री है, जिसने हिंदी फिल्मों नमस्ते इंग्लैंड और रागिनी एमएमएस: रिटर्न्स जैसे वेब श्रृंखला में काम किया है। नमस्ते इंग्लैंड फिल्म में अर्जुन कपूर और परिणीति चोपड़ा लीड रोल में दिखेंगे। उन्होंने सेंट जॉर्ज विश्वविद्यालय से बिजनेस मैनेजमेंट की पढ़ाई की है। वो कॅरीबियाई देश ग्रेनाडा की रहने वाली है। वो बिकनी मॉडल रही हैं। उसकी बहन खदीजा नाखुदा है।
स्तन अधिरक्तता

स्तन अधिरक्तता महिलाओं के माँ बनने के बाद होने वाला वह स्तन रोग हैं, जिसमें बहुत अधिक स्तन दूध से ठोस, सूजन, दर्दनाक स्तनों का विकास होता है। स्तन अधिरक्तता बहुत ठोस, गांठ, गंदे, और निविदा बन सकते हैं। यह स्तन से बगल तक फैलती है, और स्तनों की नसें सतह पर और अधिक दिखाई दे सकती है या यहां तक ​​कि बाहर निकल सकती है। यह निप्पल क्षेत्र के आकार और वक्रता को लचीला, सपाट, कड़ा और सुजा हुआ बना देता है। यह निपल्स को फ्लैट या उल्टा बना देता हैं। कभी-कभी यह निप्पल पर लकीरों का कारण बन सकता है और यह मुख्य रूप से सेप्टेशन मास्टिटिस का एक पूर्व लक्षण भी हैं। जब स्तन कोलोस्ट्रम, परिपक्व दूध में बदलता हैं तब स्तन अधिरक्तता उतपन्न होती है। हालांकि, यह माँ बनने के बाद में भी हो सकती है जब स्तनपान कराने वाली महिलाओं को उचित नर्सिंग या फिर स्तनों से बच्चे को पर्याप्त दूध नहीं दिया जाता। यह बच्चे के जन्म के पहले या दो सप्ताह के भीतर स्तनों में देखि जा सकती हैं। स्तनों की आपूर्ति में वृद्धि के साथ-साथ स्तनों में रक्त प्रवाह में वृद्धि के कारण स्तन बहुत भारी और पूर्ण होते हैं। यह स्तनपान करवाने से यह चरण कुछ दिनों के भीतर बेहतर हो जाना शुरू हो जाता है क्योंकि आपका दूध उत्पादन आपके बच्चे की जरूरतों को पूरा करने के लिए समायोजित होता है। परन्तु स्तनपान अगर समय पर नहीं किया जाता, तो वह स्तन उत्थान का कारण बन जाता हैं।
राव गांगा

राव गांगा राठौड़(१४८०-१५३२ ई.)

मारवाड़ (जोधपुर) के शासक थे। राव गांगा १५०८ ई. राव सूजा की मृत्यु के बाद जोधपुर के शासक बने थे। ये एक वीर राजा थे। राणा सांगा,गांगा के बहनोई थे।

१५११ ई. में जब राणा सांगा ने ईडर पर आक्रमण किया तो, गांगा स्वंय सेना सहित उसकी सहायता को गया था। मेवाड़ के शासक राणा सांगा के कहने पर पाती-पेेरवन परम्परा के तहत् अपनी एक विशाल सेना मुगलों के विरुद्ध अपने पुत्र मालदेव के नेतृत्व में खानवा के मैदान में भेेेजी थी।

राव गांगा अफीम का अत्यधिक शौकीन था। गांगा की मृत्यु के बारे में अलग-अलग बातें दी गई है। बताया जाता है कि अफीम के नशे में ही एक दिन दुर्ग से गिरकर उसकी मृत्यु हो गई थी।

इतिहासकार गोपीनाथ शर्मा के अनुसार राव गांगा के पुत्र राव मालदेव ने मेहरानगढ़ दुर्ग की दीवार से धक्का देकर इसे नीचे गिरा दिया था, जिसके कारण राव गांगा की मृत्यु हो गई |लेकिन यह कथन सही नहीं माना जाता है।
विलियम बेकर

अंगूठाकार|विलियम बेकर
विलियम फ्रैजियर बेकर, जिसे बिल बेकर (9 अक्टूबर, 1953 को जन्म) के नाम से भी जाना जाता है, एक अमेरिकी संरचनात्मक अभियंता है जो बुर्ज खलीफा इंजीनियरिंग के लिए जाना जाता है, दुनिया की सबसे ऊंची इमारत / मानव निर्मित संरचना। वह वर्तमान में स्किडमोर, ओविंग्स एंड मेरिल, एलएलपी (एसओएम) के शिकागो कार्यालय में एक संरचनात्मक इंजीनियरिंग भागीदार हैं।
हरिहर वैष्णव

हरिहर वैष्णव (जन्म 19 जनवरी 1955) एक हिन्दी साहित्यकार एवं बस्तर, छत्तीसगढ़ की कला एवं संस्कृति के विभिन्न पहलुओं पर अनुसन्धान कर्ता हैं। ये मूलतः कथाकार एवं कवि हैं साथ ही इन्होंने साहित्य की विभिन्न विधाओं में लेखनी की है। इनकी अभी तक २४ पुस्तकें प्रकाशित हुई हैं, जिनमें से इनकी मुख्य कृतियाँ हैं: लछमी जगार और बस्तर का लोक साहित्य। इनके साहित्यों के कारण इन्हें 'उमेश शर्मा साहित्य सम्मान 2009' सहित कई पुरस्कारों से सम्मानित किया गया है।
रामकृष्ण वर्मा

रामकृष्ण वर्मा बलवीर (१८५९ - १९०६) हिन्दी साहित्यकार तथा भारत जीवन प्रेस के स्वामी थे। वे भारतेन्दु मण्डल के कवि थे जो पुराने ढर्रे की कविताएँ लिखा करते थे। उन्होने अपने प्रेस से अनेक पुरानी पुस्तकों को छापकर हिन्दी का बहुत उपकार किया अन्यथा उनमें से बहुत सी पुस्तकें नष्ट हो गयीं होतीं।

बाबू रामकृष्ण वर्मा का जन्म बनारस में हुआ था। वे मंचीय कवि थे तथा 'समस्यापूर्ति' में भाग लेते थे।

नाटकलेखन और प्रदर्शनों की दयनीय स्थिति को देखते हुए बांग्ला नाटक 'कृष्णाकुमारी नाटक' (माइकल मधुसूदन दत्त) का अनुवाद (1899) करते हुए रामकृष्ण वर्मा को कहना पड़ा :
: "जब से श्रीयुत भारतभूषण भारतेन्दु बाबू हरिश्चन्द्र ने और विशेषतः विद्वद् शिरोमणि ला. श्रीनिवासदास जी ने इस भारतवर्ष को छोड़ स्वर्गलोक को भूषित किया तब से अभागिनी हिन्दी में कोई भी नाटक उपन्यास अथवा कोई अपूर्व मनोहर ग्रंथ देखने में न आया। नाटकों की जैसी कुछ दुर्दशा इन दिनों है वह केवल वे ही लोग जान सकते हैं जो नाटक के गुण दोष और लक्षणों से अभिज्ञ हैं। इन दिनों यह परिपाटी पड़ गई है कि दो तीन पुरुषों की बातचीत अथवा रङ्गभूमि पर व्यर्थ ही हाथ पैर हिलाने ही को लोग नाटक कह देते हैं। स्वर्गवासी बाबू हरिश्चन्द्र जी ने इन दोषों को दूर करने और लोगों को नाटक के लक्षण और लाभ समझाने के लिए 'नाटक' नामक एक उत्तम ग्रन्थ लिखा था परन्तु आलसी लोग उसे कब देखते हैं।.." (रामकृष्ण वर्मा (अनुवादक) : ‘कृष्णाकुमारी नाटक', भूमिका)
अंधाधुन

अंधाधुन श्रीराम राघवन द्वारा निर्देशित 2018 की एक भारतीय प्रेम-प्रसंगयुक्त कॉमेडी फ़िल्म है। इसमें आयुष्मान खुराना, तबु और राधिका आप्टे ने मुख्य भूमिकाएं निभाई हैं। यह एक पियानो वादक की कहानी है जो अनजाने में एक पूर्व फ़िल्म अभिनेता की हत्या में उलझ जाता है। अंधाधुन 2010 की एक फ्रेंच लघु फिल्म से प्रेरित है। इस फिल्म को 5 अक्टूबर 2018 को रिलीज़ किया गया था और इसे आलोचनात्मक प्रशंसा प्राप्त हुई।
ट्यूबरस स्तन

ट्यूबरस स्तन का रोग जन्मजात असामान्यता का परिणाम हैं जो पुरुषों और महिलाओं दोनों में पाया जाता हैं। यह समस्या युवावस्था के दौरान स्तन विकास में कमी के कारण और जब स्तन सामान्य रूप से और पूरी तरह से विकसित करने में विफल हो जातें हैं तब वह ट्यूबरस स्तन कहलाते हैं। इस स्थिति से दुनिया में पांच प्रतिशत लोग प्रभावित हैं, जिनका इलाज सर्जरी द्वारा किया जाता हैं।
अभिन्न श्याम गुप्ता

अभिन्न श्याम गुप्ता (जन्म; २२ अक्टूबर १९७९, इलाहाबाद) भारत के पुरुष बैडमिंटन खिलाड़ी है। वर्तमान में यह इलाहाबाद शहर में रहते है और यह एकल में एक राष्ट्रीय चैंपियन है। गुप्ता ने पुरुषों के एकल में २००४ ग्रीष्मकालीन ओलंपिक में बैडमिंटन खेला, दक्षिण कोरिया के पार्क ताई-सांग से ३२ के दौर में हार गए थे।

गुप्ता को भारतीय बैडमिंटन में उनके योगदान के लिए अर्जुन पुरस्कार से सम्मानित किया गया।
होमी मोदी

सर होरमसजी फिरोजशाह मोदी (23 सितम्बर 1881 – 9 मार्च 1969) एक प्रसिद्ध पारसी व्यवसायी थे जो टाटा समूह से जुड़े थे। वे उत्तर प्रदेश के प्रथम राज्यपाल बनाए गए थे। उन्हें प्रायः होमी मोदी के नाम से जाना जाता है।

श्रेणी:उत्तर प्रदेश के राज्यपाल
श्रेणी:1881 में जन्मे लोग
श्रेणी:१९६९ में निधन
बस्तर राज्य

बस्तर राज्य भारत की स्वतन्त्रता के पूर्व एक रियासत था। इसकी स्थापना १४वीं शताब्दी में हुई थी। माना जाता है कि इसके संस्थापक काकतीय राजवंश के अन्तिम शासक के भाई प्रतापरुद्र द्वितीय थे।

आजकल इसका सम्पूर्ण भाग छत्तीसगढ़ के बस्तर जिले के अन्तर्गत आता है।

१९वीं शताब्दी के पूर्वार्ध में बस्तर राज्य, ब्रितानी राज्य के अधीन मध्य प्रान्त और बरार का हिस्सा बना दिया गया था। भारत के स्वतन्त्र होने के बाद बस्तर राज्य ०१ जनवरी १९४८ को भारत में मिल गया और १९५६ में तत्कालीन मध्य प्रदेश का भाग बना दिया गया। मध्यप्रदेश का विभाजन करके जब सन २००० में छत्तीसगढ़ नामक नया राज्य बना तो बस्तर इस प्रदेश का भाग बना।
मेकाट्रॉनिक्स

यंत्रट्रॉनिकी या मेकाट्रॉनिक्स (Mechatronics) इंजीनियरी की अन्तरविषयी विधा है जिसमें यांत्रिक इंजीनियरी, रोबोटिकी, इलेक्ट्रॉनिकी, संगणक इंजीनियरी, संचार इंजीनियरी, सिस्टम इंजीनियरी, और नियंत्रण इंजिनीयरी आदि की प्रणालियों की मिश्रित प्रणाली का अध्ययन और डिजाइन किया जाता है। यंत्रट्रॉनिकी का उद्देश्य ऐसे प्रक्रम की डिजाइन करना है जिसमें उपरोक्त विभिन्न प्रणालिए में से अनेक प्रणालियाँ शामिल हों। आरम्भ में इसमें केवल यांत्रिक और इलेक्त्रॉनिक प्रणालियों का मिश्रण होता था , जिसके कारण इसका नाम 'यन्त्रट्रॉनिकी' (यन्त्र + इलेक्ट्रॉनिकी का सरल रूप) पड़ा। किन्तु अब तकनीकी प्रणालियाँ जटिल हो गयीं हैं, और यन्त्रट्रॉनिकी की परिभाषा के अन्तर्गत और भी प्रणालियों को शामिल कर लिया गया है।

center|thumb|500px|इस आरेख में उन सभी उपप्रणालियों को दर्शाया गया है जो यन्त्रट्रॉनिकी में प्रयुक्त होतीं हैं।
संजय टंडन

संजय टंडन (जन्म १० सितंबर १९६३ ) भारतीय जनता पार्टी में एक भारतीय राजनेता है। वह वर्तमान में चंडीगढ़ में भारतीय जनता पार्टी के राज्य अध्यक्ष हैं। उनके पिता बलराम दास टंडन हैं, जो पंजाब के एक वरिष्ठ सम्मानित भाजपा नेता थे।
उन्होंने १४ वर्षों तक पंजाब में नगर सलाहकार के रूप में कार्य किया और पंजाब में ६ विधानसभा चुनाव जीते। ४ अलग-अलग मौकों पर उन्होंने पंजाब के वरिष्ठ कैबिनेट मंत्री के पद का पदभार संभाला। संजय ने अपने पिता की जीवनी "बलरामजी दास टंडन: एक प्रेरक चरित्र" लिखी है, जिसे सरदार प्रकाश सिंह बादल के साथ चंडीगढ़ के टैगोर थियेटर में लालकृष्ण आडवाणी द्वारा रिलीज की गयी थी। उनके दामाद न्यायमूर्ति मदन मोहन पुंछी हैं जो १९९८ में भारत के मुख्य न्यायधीश के रूप से सेवानिवृत्त हुए थे।
जेट स्ट्रीम

अंगूठाकार|250x250पिक्सेल|कनाडा पर बादलों के साथ एक जेट स्ट्रीम।
जेट धाराएं पृथ्वी सहित कुछ ग्रहों के वायुमंडल में तेजी से बहने व घूमने वाली हवा धाराएं हैं। पृथ्वी पर, मुख्य जेट धाराएं ट्रोपोपोज की ऊंचाई पर स्थित होती हैं और वे पश्चिम से पूर्व ओर बहती हैं। उनके पथ आम तौर पर एक घूमने वाला आकार के होते है। जेट स्ट्रीम दो या दो से अधिक हिस्सों में विभाजित हो सकती है, एक धारा में जुड़ सकती है, या जेट की दिशा के विपरीत दिशाओं में बहती है।

सबसे तेज गति की जेट धाराएं समुद्र तल से 9-12 किमी (30,000-39,000 फीट) ऊंचाई पर ध्रुवीय जेट हैं, और उच्च ऊंचाई और कुछ कमजोर उपोष्णकटिबंधीय जेट 10-16 किमी (33,000-52,000 फीट) पर हैं। उत्तरी गोलार्ध और दक्षिणी गोलार्ध में प्रत्येक ध्रुवीय जेट और एक उपोष्णकटिबंधीय जेट है। उत्तरी गोलार्द्ध में ध्रुवीय जेट मध्य अमेरिका, यूरोप और एशिया और उनके मध्यवर्ती महासागरों के ऊपर बहती है, जबकि दक्षिणी गोलार्ध की ध्रुवीय जेट ज्यादातर अंटार्कटिका  के ऊपर बहती है।
डाकिनी

तिब्बती चित्रपट जिस पर [[वज्रयोगिनी]] का चित्र अंकित है। यह भी एक डाकिनी हैं।
हिन्दू धर्म एवं बौद्ध धर्म के वज्रयान सम्प्रदाय में डाकिनी (तिब्बती : མཁའ་འགྲོ་མ་, Wylie: mkha' 'gro ma, THL: Khandroma; मंगोली : хандарма; चीनी : 空行母; pinyin: Kōngxíng Mǔ; alternatively Chinese: 荼枳尼; फिनयिन: Túzhǐní) में पवित्र मानी जाने वाली स्त्री प्रकृति की आत्माओं को कहते हैं। मानव रूप में स्थित स्त्रियों को भी 'डाकिनी' कहा जाता है जिनमें कुछ मात्रा में आध्यात्मिक शक्ति का विकास हो चुका हो। कभी-कभी 'डाकिनी' के संगत पुरुष प्रकृति की पवित्र आत्मा को 'डाक' कहा जाता है। 

डाकिनी और डाक का उपयोग बहुत प्राचीन साहित्य में नहीं मिलता। इनका उपयोग मध्यकालीन ग्रन्थों (जैसे भागवत पुराण, ब्रह्म पुराण, मार्कण्डेय पुराण, और कथासरित्सागर आदि) में मिलता है।
गर्भपात कानून

गर्भपात कानून, अनुमति, प्रतिबंधित, सीमित प्रतिबंध, या गर्भपात की वैधता को नियंत्रित करता है। धार्मिक, नैतिक, व्यावहारिक और राजनीतिक आधार पर इतिहास के माध्यम से कई समाजों में गर्भपात एक विवादास्पद विषय रहा है। इसे अक्सर प्रतिबंधित किया गया है और अन्यथा कानून द्वारा सीमित किया गया है। हालांकि, कई क्षेत्रों में अवैध होने के बावजुद गर्भपात आम हैं। विश्व स्वास्थ्य संगठन (डब्ल्यूएचओ) के अनुसार, गर्भपात दर उन देशों में समान है जहां प्रक्रिया कानूनन है और उन क्षेत्रों में जहां आधुनिक गर्भ निरोधकों की अनुपलब्धता के कारण गर्भपात अवैध है।

डब्ल्यूएचओ के अनुसार, गर्भनिरोधक तक पहुंच में वृद्धि के कारण दुनिया भर में गर्भपात की संख्या में कमी आई है। वर्तमान में दुनिया भर की लगभग दो तिहाई महिलाएं उन देशों में रहती हैं जहां सामाजिक, आर्थिक, या व्यक्तिगत कारणों से गर्भपात कराने की इजाजत मिल जाती है। गर्भपात कानून देश-देश के बीच व्यापक रूप से भिन्न होते हैं। लैटिन अमेरिका (डोमिनिकन गणराज्य, अल साल्वाडोर, और निकरागुआ) में तीन देश और यूरोप में दो (माल्टा और वेटिकन सिटी) देशों में यह प्रक्रिया पूरी तरह से प्रतिबंधित हैं।
आशा अग्रवाल

आशा अग्रवाल एक पूर्व भारतीय महिला मैराथन चैंपियन और अर्जुन पुरस्कार से सम्मानित खिलाड़ी हैं।

आशा अग्रवाल ने २७ जनवरी, १९८५ को हांगकांग मैराथन जीता था। सितंबर १९८५ में उन्होंने जकार्ता में एशियाई ट्रैक और फील्ड मीटिंग में स्वर्ण पदक जीता, जिसमें २ घंटे ४८ मिनट और ५१ सेकंड का रिकॉर्ड बनाया था, जो अभी भी कायम है। उन्होंने १९८९ में दिल्ली में फ्रीडम रेस भी जीती, १९८६ में त्रिनिदाद मैराथन और २ घंटे ५० मिनट में २६ में से आठ रन प्राप्त किये थे।
तलवा

अंगूठाकार|मानव नर (बाएँ) और मादा (दाएँ) के तलवे|100px
तलवा पैर के नीचे का क्षेत्र है। पैर के तलवे पर शरीर पर अन्य क्षेत्रों के मुकाबले बाल और रंजकता की कमी होती है, और इसमें पसीने के छिद्रों की उच्च सांद्रता होती है। शरीर में त्वचा की सबसे मोटी परतें पर इसी पर होती जो उस वजन के कारण होती हैं जो लगातार उस पर रखा जाता है। तलवा एक संवेदी अंग है जिसके द्वारा हम खड़े होने और चलने के दौरान जमीन को महसूस कर सकते हैं।
दन्तेश्वरी मन्दिर

दन्तेश्वरी मन्दिर छत्तीसगढ़ के दन्तेवाड़ा में स्थित एक शक्तिपीठ है जो दन्तेश्वरी देवी को समर्पित है। इस मन्दिर का निर्माण १४वीं शताब्दी में हुआ था। दन्तेवाड़ा का नाम देवी दन्तेश्वरी के नाम पर ही पड़ा है जो काकतीय राजाओं की कुलदेवी हैं। परम्परागत रूप से देवी दन्तेश्वरी बस्तर राज्य की भी कुलदेवी हैं।<ref>== अवलोकन ==
 दंतेवाड़ा, जगदलपुर के दक्षिण-पश्चिम में स्थित, पवित्र नदियों शंखिनी और धनकिनी के संगम पर, दोनों नदियों के अलग-अलग रंग हैं, यह छह सौ साल पुराना मंदिर प्राचीन में से एक है भारत के विरासत स्थल और बस्तर क्षेत्र के धार्मिक-सामाजिक-सांस्कृतिक इतिहास का प्रतिनिधित्व करते हैं। इस मंदिर के बारे में भारत के बहुत कम लोगों को पता है। विशाल मंदिर परिसर आज वास्तव में सदियों से इतिहास और परंपरा का एक खड़ा स्मारक है। अपनी समृद्ध वास्तुकला और मूर्तिकला धन और अपनी जीवंत त्योहार परंपराओं के साथ, दंतेश्वरी माई मंदिर इस क्षेत्र के लोगों के लिए सबसे महत्वपूर्ण आध्यात्मिक केंद्र के रूप में कार्य करता है।
गाल

अंगूठाकार|बच्ची के गाल|140px
गाल आँखों के नीचे चेहरे का और नाक और बाएँ या दाएँ कान के बीच का क्षेत्र होता है। अन्य जानवरों में गालों को कपोल भी कहा जा सकता है। गाल मनुष्यों में मांसल होते हैं, त्वचा ठोड़ी और जबड़े से लटकी हुई होती है और यह मानव मुँह की गौण दीवार बनाते हैं।
महापद्म नन्द

महापद्म नंद () नन्द वंश भारत के प्रथम सम्राट थे। पुराणों तथा विशाखदत्त के मुद्राराक्षस के अनुसार वह एक शिशुनाग वंशी क्षत्रिय महामंदी के पुत्र थे। पुराणों में इन्हें 'महापद्म' तथा महाबोधिवंश में 'उग्रसेन' कहा गया है। उसे 'महापद्म एकरात', 'सर्व क्षत्रान्तक' आदि उपाधियों से विभूषित किया गया है । 

महापद्म नन्द के प्रमुख राज्य उत्तराधिकारी हुए हैं- उग्रसेन, पंडूक, पाण्डुगति, भूतपाल, राष्ट्रपाल, योविषाणक, दशसिद्धक, कैवर्त, धनानन्द,चद्रनन्द(चद्रगुप्त मौर्य)। इसके शासन काल में यूनानी आक्रमणकारी सिकन्दर ने भारत पर आक्रमण किया था। सिकन्दर के भारत से जाने के बाद मगध साम्राज्य में अशान्ति और अव्यवस्था फैली।
शास्त्रीय अरबी

शास्त्रीय अरबी 7 वीं शताब्दी ईस्वी से 9वीं शताब्दी ईस्वी तक उमायाद और अब्बासिद साहित्यिक ग्रंथों में उपयोग की जाने वाली अरबी भाषा का रूप है।
कुरान की पौराणिक कथाओं को शास्त्रीय अरबी के मानकीकृत रूप के लिए विकसित नहीं किया गया था।

आधुनिक मानक अरबी (एमएसए) आज अपने पूरे वंश में अरब दुनिया भर में लेखन और औपचारिक बोलने में प्रयोग किया जाता है, उदाहरण के लिए, तैयार भाषण, कुछ रेडियो प्रसारण और गैर-मनोरंजन सामग्री; इसका उपयोग आधुनिक संस्करणों में भी किया जाता है कुरान और उमय्यद और अब्बासी काल (7 वीं से 9वीं सदी) के कविताओं और उपन्यासों के संशोधित संस्करण। जबकि आधुनिक मानक अरबी की लेक्सिस और स्टाइलिस्टिक्स क्लासिकल अरबी से अलग हैं, मॉर्फोलॉजी और सिंटैक्स मूल रूप से अपरिवर्तित बनी हुई है (हालांकि एमएसए सीए में उपलब्ध वाक्य रचनात्मक संरचनाओं का सबसेट का उपयोग करता है)। अरब दुनिया में, सीए और एमएसए के बीच थोड़ा अंतर बना दिया जाता है, और दोनों को आम तौर पर अरबी में अल-फुआ (الفصحى) कहा जाता है, जिसका अर्थ है 'सबसे वाक्प्रचार'।
अक्रिस्टलीय ठोस

right|thumb|300px|कांच सदृश सिलिका (SiO2) के परमाणुओं का द्विबिम विन्यास
अक्रिस्टलीय ठोस (एमोर्फस सॉलिड / Amorphous solid) उन ठोस पदार्थों को कहते हैं जिनके अन्दर पर्याप्त दूरी तक परमाणुओं का कोई सुनिश्चित विन्यास नहीं होता। 

अक्रिस्टलीय ठोस गरम करने पर क्रमश नरम हो जाते हैं और फिर धीरे-धीरे उनकी श्यानता (विस्कोसिटी) इतनी कम हो जाती है कि वे चल्य (मोबाइल) बनकर द्रव में परिवर्तित हो जाते हैं। इन पदार्थों का कोई निश्चित गलनांक नहीं होता। ये पदार्थ ठीक-ठीक ठोस की परिभाषा के अन्तर्गत नहीं आते। इसलिए इनको अत्यधिक श्यानता वाले अतिशीतलित (सुपरकूल्ड) द्रव भी कहा जाता है। काँच, मोम, वसा, अलकतरा (डामर) आदि अकेलास ठोस में से हैं।

अधिकांश ठोस एमार्फस रूप में पाये जाते हैं या उन्हें एमॉर्फस रूप में बनाया जा सकता है।
नमन ओझा

नमन विनयकुमार ओझा (जन्म:20 जुलाई 1983 को उज्जैन, मध्य प्रदेश में), एक भारतीय प्रथम श्रेणी के क्रिकेटर हैं। वह भारत के लिये अंतरराष्ट्रीय क्रिकेट में प्रतिनिधित्व भी कर चुके है। उन्होंने 28 अगस्त 2015 को श्रीलंका के खिलाफ भारत की तरफ से अपना पहला टेस्ट मैच खेला था।

14 अगस्त 2016 से ऑस्ट्रेलिया में दो अनौपचारिक 'टेस्ट' और चार राष्ट्र वनडे टूर्नामेंट के लिये नमन ओझा को भारत ए टीम के कप्तान के रूप में नामित किया गया था। 2014 का भारत ए टीम का ऑस्ट्रेलिया दौरा, ओझा के लिये एक यादगार था जिसमें उन्होंने एक चार-दिवसीय मैच के पहली पारी में दोहरा शतक और दूसरी पारी में शतक लगाया था।

वह शीर्ष क्रम के एक सक्षम बल्लेबाज और विकेटकीपर हैं, ओझा ने 2000-01 में मध्य प्रदेश की ओर से अपनी प्रथम श्रेणी क्रिकेट की शुरुआत की थी।

उन्होंने दक्षिण अफ्रीका में 2009 इंडियन प्रीमियर लीग में राजस्थान रॉयल्स का प्रतिनिधित्व किया था। उन्होंने राजस्थान रॉयल्स के लिए बल्लेबाजी की शुरुआत की और कुछ महत्वपूर्ण पारियाँ खेली। उन्होंने टूर्नामेंट में दो अर्धशतक बनाए और 11 छक्के लगाए। वह मध्य प्रदेश टी20 लीग में इंदौर के लिए भी खेलते है।

जुलाई 2014 में, ब्रिस्बेन में भारत ए के लिए एक अनौपचारिक मैच में खेलते हुए, नमन ने नाबाद 219 रन बनाए जिसमें 29 चौके और 8 छक्के शामिल थे। जून 2016 में, ऑस्ट्रेलिया के अगले दौरे में भारत ए का प्रतिनिधित्व करते हुए, नमन को कप्तान की ज़िम्मेदारी सौंपी गई थी।
पाठालोचन

साहित्यिक क्षेत्र में, पाठालोचन (= पाठ+आलोचन, टेक्सचुअल क्रिटिसिज़म) इस बात का वैज्ञानिक अनुसन्धान या विवेचन करता है कि किसी साहित्यिक कृति के संदिग्ध अंश का मूलपाठ वास्तव में कैसा और क्या रहा होगा। अर्थात किसी ग्रंथ के मूल और वास्तविक पाठ का ऐसा निर्धारण जो पूरा छान-बीन करके किया जाय। इस प्रकार का पाठालोचन मुख्यतः प्राचीन हस्तलिखित ग्रन्थों की अनेक प्रतिलिपियों के मामले में किया जाता है अथवा ऐसी साहित्यिक कृतियों के सम्बन्ध में होता है जिनका प्रकाशन तथा मुद्रण स्वयं लेखक की देख-रेख में न हुआ हो। ग्रन्थों की भूमिकाओं में पाठ तय करने के लिए प्रयुक्त साधनों, सामग्रियों, सिद्धान्तों एवं विधियों आदि का विवरण दिया जाता है। 
center|thumb|550px|श्युडो-अपुलिअस हर्बेरिअस (Pseudo-Apuleius Herbarius) की पाण्डुलिपियों की वंशानुगति का चित्रात्मक निरूपण (हेनरी ई. सिजरिस्त द्वारा १९२७ में पाठालोचन)

पाठालोचन की समस्या उन्हीं कृतियों को लेकर होती है, जिनके लेखकों ने अपने सामने कृति का प्रकाशन नहीं करा पाया है। ऐसी कृतियां, जिनका प्रकाशन लेखक या कवि के उत्तरवर्तियों द्वारा कराया गया है, उनमें पाठ का अन्तर हो जाता है। सबसे अधिक समस्या प्राचीन कृतियों को लेकर है। संस्कृत ही नहीं सभी साहित्यिक भाषाओं की बहुत सी कृतियां पाठालोचन की समस्या से अंतर्ग्रस्त हैं। मनुस्मृति के बहुत से पाठ मिलते हैं। हिन्दी साहित्य की आदिकालीन और मध्यकालीन साहित्यकारों की कृतियां पाठालोचन की परिधि में आती हैं। रामचरितमानस के भी अनेकों पाठ मिलते हैं। पाठभेद व मानस व्याकरण सहित श्री रामचरितमानस के निवेदन में हनुमानप्रसाद पोद्दार ने लिखा है ‘जितने पाठभेद इस ग्रंथ के मिलते हैं, उतने कदाचित् किसी प्राचीन ग्रंथ के नहीं मिलते। इससे इसकी सर्वोपरि लोकप्रियता सिद्ध होती है।’ 

पाठालोचन के दो स्तर हैं। पहले स्तर पर त्रुटियों का पता लगाया जाता है, जबकि दूसरे स्तर पर समानता के आधार पर मूल पाठ का निर्धारण किया जाता है। शोध प्रमाण पर आधारित होता है, इसलिए पाठालोचन शोध प्रविधि का महत्वपूर्ण हिस्सा है। 

पाठालोचन तथा साहित्यालोचन (लिटरेरी क्रिटिसिज्म) एक ही नहीं हैं। डॉ कन्हैया सिंह ने 2008 में प्रकाशित अपनी पुस्तक ‘पाठ सम्पादन के सिद्धान्त’ में लिखा है पाठालोचक जहां प्राचीन लेखकों एवं कवियों के मूल पाठ के निर्धारण मात्र का प्रयास करते हैं, वहीं साहित्यालोचक उस निर्धारित पाठ के आधार पर उस लेखक या कवि का मूल्यांकन करते हैं तथा उसकी विशेषताओं, उसके गुणों एवं दोषों का उद्घाटन करते हैं। इस प्रकार जहां पाठालोचन का कार्य समाप्त होता है, वहां से साहित्यालोचन का कार्य प्रारम्भ होता है। पाठालोचन के पूर्व साहित्यालोचन का कार्य उस विशेष कवि या लेखक के सन्दर्भ में असम्भव होता है। जब तक कवि या लेखक की रचनाओं का मूल पाठ निर्धारित नहीं हो जाता, तब तक उसकी कृति के सम्बन्ध में किस आधार पर मत व्यक्त किया जा सकता है।

डॉ सत्यकेतु सांकृत ने कहा है कि मूल पाठ से प्रतिलिपि करने पर लगभग तीन प्रतिशत तक अशुद्धि रहने की संभावना रहती है। इस प्रकार जब प्रतिलिपियों से प्रतिलिपियां तैयार की जाती हैं तो अशुद्धियों के बढ़ते रहने की संभावना बनी रहती है। वरिष्ठ आलोचक नलिन विलोचन शर्मा ने इसे तात्विक शोध की संज्ञा दी है।

१९४२ से डॉ. माताप्रसाद गुप्त ने पश्चिमी देशों की वैज्ञानिक पद्धति से पाठालोचन का कार्य शुरू किया और अनेक विद्वानों ने इसे अपनाया भी।
पोएटिक्स

पोएटिक्स अरस्तु द्वारा लगभग ३५० ई.पू। में लिखी गई साहित्य चिंतन और सिद्धांत संबंधी पुस्तक है। यह नाट्य सिद्धांत संबंधी विश्व की सर्वाधिक प्राचीन उपलब्ध पुस्तक है। यह पाश्चात्य साहित्य सिद्धांतों का विस्तृत परिचय देने वाली पहली पुस्तक है। इसमें अरस्तु ने काव्य के अर्थ में ग्रीक काव्य और नाटक दोनों को शामिल किया है। उन्होंने काव्य में प्रगीत काव्य और महाकाव्य दोनों को शामिल किया है।
नाटकों में उन्होंने कॉमेडी, ट्रेजेडी और सटायर का उल्लेख किया है। ये इस अर्थ में समान हैं कि ये सभी अनुकरण हैं लेकिन अरस्तु के अनुसार ये तीन तरह से एक दूसरे से भिन्न हैं-
# संगीतात्मक लय, छंद, गीतात्मकता आदि में इनमें अंतर है
# चरित्रों की अच्छाई में इनमें अंतर है
# कथानक के प्रस्तुतिकरण के ढंग में इनमें अंतर है। कहानी कही गई है या अभिनय किया गया है।

पहले सिद्धांत के परीक्षण में अरस्तु ने दो तरह के सिद्धांत पाए जिनके जरिए सत्य उद्घाटित होता है- १ अनुकरण तथा २ विधाओं की और अन्य संकल्पना। उनके चिंतन के केंद्र में त्रासदी का विश्लेषण है। 

यद्यपि अरस्तु के पोएटिक्स को पाश्चात्य चिंतन परंपरा में सार्वभौम मान्यता प्राप्त है किंतु उनकी रचना के हर अंश पर मत भिन्नता मिलती है। 

यह रचना पश्चिमी जगत में बहुत लंबे समय तक अनुपलब्ध रही। मध्यकाल और पुनर्जागरण के आरंभिक दौर में यह अबेर्रोस लिखित अरबी संस्करण के लैटिन अनुवाद के माध्यम से उपलब्ध हुई।
डेनियल सेल

right|thumb|200px|डेनियल सेल की संरचना

डेनियल सेल एक वैद्युत-रासायनिक सेल है जिसका आविष्कार वर्ष १८३६ में ब्रितानी रसायन विज्ञानी और मौसम विज्ञानी जॉन फ्रेडरिक डेनियल ने किया था। इसका निर्माण डेनियल ने तांबे के बर्तन (कैथोड के रूप में) में कॉपर सल्फेट CuSO4 (नीला थोथा) का विलयन भरकर किसी मिट्टी के बर्तन में तनु H2SO4 (गंधक का अम्ल) भरकर उसके अन्दर ज़िंक की छड़ (ऐनोड के रूप) रखकर बनाया। इस सैल का विद्युत वाहक बल 1.1 वोल्ट होता है। इसका उपयोग प्रयोगशालाओं में स्थिर वोल्टेज प्राप्त करने के लिए किया जाता हैं।

:Zn(s) → Zn2+(aq) + 2e− . . (मानक इलेक्ट्रोड विभव −0.7618 V )

धनाग्र (कैथोड) पर कॉपर का अपचयन होता है:

:Cu2+(aq) + 2e− → Cu(s) . . (मानक इलेक्ट्रोड विभव +0.340 V )

ध्यान दें कि धनात्मक आवेश से युक्त कॉपर आयन धनाग्र की तरफ गति करते हैं।

सम्पूर्ण अभिक्रिया यह है:

:Zn(s) + Cu2+(aq) → Zn2+(aq) + Cu(s) . . (खुले परिपथ का वोल्टेज 1.1018 V )